PMIndiaData/PMIndiaSum huggingface dataset:
ప్ర‌జారోగ్య కార్య‌క్ర‌మాలు, పేషెంట్‌, క్లినిక‌ల్ కేర్‌, బోధ‌న వ్య‌వ‌స్థ‌ల‌ను బ‌లోపేతం చేసేందుకు, ఇంకా కేంద్ర‌ ప్ర‌భుత్వం మరియు కేంద్ర‌ ప్ర‌భుత్వ సంస్థ‌ల‌కు చెందిన బాగా అనుభ‌వం ఉన్న వైద్యుల‌ను బోధ‌న‌ / రోగ చికిత్స సంబంధి / ప్ర‌జారోగ్య కార్య‌క్ర‌మ అమ‌లు కార్య‌క‌లాపాల‌కు పంపేందుకు ఆమోదం తెలిపిన మంత్రివర్గం

ప్ర‌జారోగ్య కార్య‌క్ర‌మాలు, పేషెంట్‌, క్లినిక‌ల్ కేర్‌, బోధ‌న వ్య‌వ‌స్థ‌ల‌ను బ‌లోపేతం చేసేందుకు ప్ర‌ధాన‌ మంత్రి శ్రీ న‌రేంద్ర‌ మోదీ అధ్య‌క్ష‌త‌న జరిగిన కేంద్ర మంత్రివర్గ సమావేశం ఆమోదం తెలిపింది. కేంద్ర‌ ప్ర‌భుత్వ, కేంద్ర‌ ప్ర‌భుత్వ సంస్థ‌ల‌కు చెందిన బాగా అనుభ‌వం ఉన్న వైద్యుల‌ను బోధ‌న‌ / రోగ చికిత్స సంబంధి / ప్ర‌జారోగ్య కార్య‌క్ర‌మ అమ‌లు కార్య‌క‌లాపాల‌కు పంపేందుకు ఆమోదం తెలిపింది. కేంద్ర ఆరోగ్య సేవ (సిహెచ్ఎస్‌), ఇత‌ర మంత్రిత్వ‌ శాఖ‌లు, విభాగాలు, కేంద్ర‌ ప్ర‌భుత్వ వ్య‌వ‌స్థ‌లకు చెందిన వైద్యుల‌కు 62 సంవ‌త్స‌రాలు వ‌చ్చిన త‌రువాత ప్ర‌త్యేకించి వారి రంగానికి సంబంధించిన‌ రోగ చికిత్స సంబంధి నైపుణ్యాల రంగంలో ప్ర‌త్యేకించి ప‌నిచేయ‌డానికి ఈ అనుమ‌తి వీలు క‌ల్పిస్తుంది. ఈ నిర్ణ‌యాన్ని స‌మ‌ర్థంగా అమ‌లు చేయ‌డంలో ఎదురైన ఇబ్బందుల‌ను తొల‌గించేందుకు గాను 2016 జూన్ 15వ తేదీ న తీసుకున్న‌ కేంద్ర‌ మంత్రివర్గ నిర్ణ‌యాన్ని స‌వ‌రించ‌డం ద్వారా దీనిని అమ‌లు చేస్తారు. ప్రధాన ప్ర‌భావం : దీనివ‌ల్ల సామ‌ర్ధ్యాల నిర్మాణంతో పాటు, కేంద్ర‌ ప్ర‌భుత్వ వైద్యుల‌కు సంబంధించి నాయ‌క‌త్వ అభివృద్ధికి వీలు క‌లుగుతుంది. అలాగే మ‌రింత అనుభ‌వం ఉన్న వైద్యులు వైద్య‌ విద్య‌కు, రోగ చికిత్స సంబంధి, రోగుల సంరక్షణ సంబంధి సేవ‌ల‌కు, జాతీయ ఆరోగ్య కార్య‌క్ర‌మాల అమ‌లుకు అందుబాటులోకి వ‌స్తారు. ప్ర‌యోజ‌నం పొందే వారు : ఈ నిర్ణ‌యం వ‌ల్ల మ‌రింత అనుభ‌వం ఉన్న వైద్యులు పేషెంట్‌, క్లినిక‌ల్ కేర్‌ కు, వైద్య‌విద్యా బోధ‌న కార్య‌క‌లాపాల‌కు, జాతీయ ఆరోగ్య కార్య‌క్ర‌మాల అమ‌లుకు అందుబాటులోకి వ‌స్తారు. ఇది మొత్తంగా స‌మాజానికి ఎంతో ప్ర‌యోజ‌న‌క‌రం కానుంది. ఈ ప్ర‌తిపాద‌న ఫ‌లితాలు దేశ‌వ్యాప్తంగా అట్ట‌డుగుస్థాయివ‌ర‌కు విస్త‌రించ‌నున్నాయి. పూర్వరంగం : వైద్యుల లోటు, కేంద్ర ఆరోగ్య సేవ లో త‌క్కువ‌ మంది చేరుతుండ‌డం, ఎక్కువ‌ మంది వెళ్లిపోతుండ‌డం వంటి స‌మ‌స్య‌ల‌ను ఎదుర్కొనేందుకు కేంద్ర మంత్రివర్గం 2016 జూన్ 15వ తేదీ నాడు నిర్వ‌హించిన స‌మావేశంలో కేంద్ర ఆరోగ్య సేవ‌ల వైద్యుల ఉద్యోగవిర‌మ‌ణ వ‌య‌స్సు ను 65 సంవ‌త్స‌రాల‌కు పెంచింది. ఆ త‌రువాత 2017 సెప్టెంబర్ 27వ తేదీన జ‌రిగిన కేంద్ర మంత్రివర్గ స‌మావేశంలో వివిధ మంత్రిత్వ‌ శాఖ‌లు, భార‌తీయ‌ రైల్వేలు, ఆయుష్‌, కేంద్ర విశ్వ‌విద్యాల‌యాలు, ఎన్‌టి లతో స‌హా వివిధ‌ విభాగాల‌లో ప‌నిచేస్తున్న వైద్యుల ప‌ద‌వీ విర‌మ‌ణ వ‌య‌స్సు ను 65 సంవ‌త్స‌రాల‌కు పెంచింది. అయితే 62 సంవ‌త్స‌రాలు పైబ‌డిన సీనియ‌ర్ వైద్యుల సేవ‌ల‌ను కీల‌క వైద్య‌ వృత్తి కి అంటే క్లినిక‌ల్, పేషెంట్ కేర్‌, వైద్య‌ క‌ళాశాల‌ల్లో బోధ‌న‌, ఆరోగ్య కార్య‌క్ర‌మాలు, ప్ర‌జారోగ్య కార్య‌క్ర‌మాల అమ‌లు , వాటి విధుల‌లో పాలుపంచుకునేలా చేయాల్సిన అవ‌స‌రం ఉంద‌ని ప్ర‌భుత్వం భావించింది.
శిక్ష‌ణ భ‌వ‌న్ మ‌రియు విద్యార్థి భ‌వ‌న్ కు శంకుస్థాప‌న చేసిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ గుజ‌రాత్ లోని అడాల‌జ్ లో గ‌ల అన్న‌పూర్ణ ధామ్ ట్ర‌స్ట్ లో శిక్ష‌ణ భ‌వ‌న్ మ‌రియు విద్యార్థి భ‌వ‌న్ కు నేడు శంకుస్థాప‌న చేశారు. ఈ సంద‌ర్భం గా ప్ర‌ధాన మంత్రి ప్ర‌సంగిస్తూ, ఏదైనా ఒక యుగం యొక్క స‌వాళ్ళ ను ప‌రిష్క‌రించ‌డం కోసం స‌ముదాయాలు నాయ‌క‌త్వాన్ని వ‌హించేటటువంటి విశిష్ట‌ సంప్ర‌దాయాన్ని భార‌త‌దేశం క‌లిగివున్నద‌ని పేర్కొన్నారు. విద్య ను మ‌రియు సేద్యపు నీటి పారుద‌ల ను మెరుగు ప‌ర‌చ‌డం కోసం స‌ముదాయాలు ఏక‌మైన విష‌యాన్ని గురించి ఆయ‌న ప్ర‌స్తావించారు. ఆ విధ‌మైన‌టువంటి సాముదాయ‌క ప్ర‌య‌త్నాలు ప్ర‌జల కు చాలా మేలు చేశాయ‌ని ఆయ‌న వివ‌రించారు. స‌ర్ దార్ వ‌ల్ల‌భ్ భాయ్ ప‌టేల్ ను ప్ర‌ధాన మంత్రి స్మ‌రిస్తూ, స‌హ‌కార రంగం లో స‌ర్ దార్ ప‌టేల్ గారి ప్ర‌య‌త్నాలు ఎన్న‌టికీ మ‌రచిపోకూడదన్నారు. ఫూడ్ ప్రాసెసింగ్ అంశం లో కృషి చేయ‌వ‌ల‌సింది గా గుజ‌రాత్ ప్ర‌జ‌ల కు ప్ర‌ధాన మంత్రి విజ్ఞ‌ప్తి చేశారు. ఆ తరహా విలువ‌ జోడింపు రైతు ల‌కు, ప‌రిశ్ర‌మ కు కూడా ల‌బ్ది ని చేకూర్చుతుంద‌ని ఆయ‌న చెప్పారు. అన్న‌పూర్ణ మాత కు ప్ర‌ధాన మంత్రి స్మృత్యంజ‌లి ని ఘ‌టిస్తూ, మహిళల- పురుషుల మధ్య స‌మాన‌త్వం తో పాటు ప్ర‌తి ఒక్క‌రి స‌మృద్ధి కి అవ‌స‌ర‌మైన శ‌క్తి ని స‌మాజాని కి అన్న‌పూర్ణ ధామ్ ట్ర‌స్టు అందించాల‌ని అభిలషించారు.
కలైజ్ఞర్ క‌రుణానిధి క‌న్నుమూత ప‌ట్ల సంతాపం తెలిపిన ప్ర‌ధాన మంత్రి

కలైజ్ఞర్ క‌రుణానిధి క‌న్నుమూత ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. ‘‘క‌రుణానిధి గారి క‌న్నుమూత తో తీవ్ర దుఃఖానికి లోన‌య్యాను. ఆయ‌న భార‌త‌దేశం లో అత్యంత సీనియ‌ర్ నేతల లో ఒక‌రు. గొప్ప ప్ర‌జాబలం సంపాదించుకొన్న నేత‌ ను, శక్తిమంతుడైన ఆలోచనపరుడి ని, చేయి తిరిగిన ర‌చ‌యిత ను, పేద‌ల మ‌రియు అణ‌గారిన వర్గాల‌ సంక్షేమానికి తన జీవితాన్ని అంకితం చేసినటువంటి ఒక ప్ర‌ముఖుడి ని మనం కోల్పోయాం. కలైజ్ఞర్ క‌రుణానిధి గారు ప్రాంతీయ ఆకాంక్ష‌లతో పాటే జాతీయ పురోగ‌తి విషయంలోనూ సదా తత్పరుడై నిలిచారు. త‌మిళుల సంక్షేమానికి ఆయ‌న కంక‌ణం క‌ట్టుకున్నారు. అంతే కాకుండా త‌మిళ నాడు యొక్క వాణి బిగ్గ‌ర‌గా విన‌ప‌డే విధంగా శ్ర‌ద్ధ తీసుకున్నారు. నాకు అనేక సంద‌ర్భాల‌లో క‌రుణానిధి గారితో సంభాషించే అవ‌కాశం ల‌భించింది. రాజనీతి పట్ల ఆయనకు ఉన్న అవగాహన, సామాజిక శ్రేయంతో ముడిపడ్డ పనులకు పెద్ద పీట వేయాలన్న ఆయన ఆలోచనల సరళి మిగతా వారందరి కన్నా ప్ర‌త్యేక‌ంగా ఉండేది. వారు పూర్తిగా ప్ర‌జాస్వామిక ఆద‌ర్శాల‌కు నిబ‌ద్ధుడై నడుచుకొన్నారు; అత్య‌వ‌స‌ర ప‌రిస్థితి ని ఆయన తీవ్రంగా వ్య‌తిరేకించ‌డాన్ని ఎప్ప‌టికీ గుర్తు కు తెచ్చుకొంటూనేవుంటాం. ఈ శోక ఘ‌డియ‌ ల‌లో క‌రుణానిధి గారి కుటుంబ సభ్యుల, కరుణానిధి గారి అసంఖ్యాక మ‌ద్దతుదారుల దు:ఖం లో నేనూ పాలుపంచుకొంటున్నాను. భార‌త‌దేశానికి, అందులో మరీ ముఖ్యంగా త‌మిళ నాడు కు ఆయ‌న లేని లోటు ఎప్పటికీ భర్తీ చేయలేనటువంటిది. కరుణానిధి గారి ఆత్మ‌ కు ఆ ఈశ్వరుడు శాంతి ని ప్రసాదించు గాక’’ అని ప్ర‌ధాన మంత్రి త‌న సందేశం లో పేర్కొన్నారు.
రిప‌బ్లిక్ ఆఫ్ కొరియాకు బ‌య‌లుదేరే ముందు ప్ర‌ధాన‌ మంత్రి విడుద‌ల చేసిన ప్ర‌క‌ట‌న‌

కొరియా అధ్య‌క్షుడు మూన్ జే -ఇన్ ఆహ్వానం మేర‌కు నేను రిప‌బ్లిక్ ఆఫ్ కొరియా సంద‌ర్శిస్తున్నాను. రిప‌బ్లిక్ ఆఫ్ కొరియాకు ఇది నా రెండ‌వ ప‌ర్య‌ట‌న‌. అధ్య‌క్షుడు మూన్‌తో ఇది నా రెండ‌వ శిఖ‌రాగ్ర స‌మావేశం. గ‌త సంవ‌త్స‌రం జూలై లో కొరియా అధ్య‌క్షుడు మూన్ జె ఇన్‌, ఫ‌స్ట్ లేడీ శ్రీ‌మతి కిమ్ జుంగ్‌-సూక్‌లు భార‌త్ ప‌ర్య‌ట‌న‌కు వ‌చ్చిన‌పుడు వారికి స్వాగ‌తం ప‌ల‌క‌డం ఆనందంగా భావిస్తున్నాను. రిప‌బ్లిక్ ఆఫ్ కొరియాకు నా ప‌ర్య‌ట‌న , ఇరు దేశాల మ‌ధ్య సంబంధాల‌కు మేం ఇరువురం ఇస్తున్న ప్రాధాన్య‌త‌ను ప్ర‌తిబింబిస్తుంది. రిప‌బ్లిక్ ఆఫ్ కొరియాను విలువైన మిత్రుడిగా మేం భావిస్తాం. ఈ దేశంతో మాకు ప్ర‌త్యేక వ్యూహాత్మ‌క భాగ‌స్వామ్యం ఉంది. స‌హ ప్ర‌జాస్వామ్య దేశంగా ఇండియా, రిప‌బ్లిక్ ఆఫ్ కొరియా (ఆర్‌.ఒ.కె)లు ఉమ్మ‌డి విఉలువ‌లు, ప్రాంతీయ‌, అంత‌ర్జాతీయ శాంతికి ఉమ్మ‌డి దార్శ‌నిక‌త క‌లిగి ఉన్నాయి. స‌హ మార్కెట్ ఆర్థిక వ్య‌వ‌స్థ‌లుగా మా అవ‌స‌రాలు, మా బ‌లాలు ప‌ర‌స్ప‌ర పూర‌కాలు. రిప‌బ్లిక్ ఆఫ్ కొరియా మ‌న మేక్ ఇన్ ఇండియా కార్య‌క్ర‌మానికి , మ‌న స్టార్ట‌ప్ ఇండియా, క్లీన్ ఇండియా వంటి కార్య‌క్ర‌మాల‌కు ప్ర‌ధాన భాగ‌స్వామి. శాస్త్ర‌, సాంకేతిక విజ్ఞాన రంగంలో మా స‌హ‌కారం ప్రోత్సాహ‌క‌రంగా ఉంది. మా ప‌రిశోధ‌న‌లు మౌలిక శాస్త్ర విజ్ఞాన రంగం నుంచి ఆధునిక శాస్త్ర విజ్ఞాన రంగం వ‌ర‌కు విస్త‌రించి ఉన్నాయి. మా ప్ర‌జ‌ల‌కు , ప్ర‌జ‌ల‌కు మ‌ధ్య సంబంధాలు, రాక‌పోక‌లు ఎల్ల‌ప్పుడూ మా స్నేహ సంబంధాల‌కు పునాదిగా ఉంటూ వ‌స్తున్నాయి. గ‌త నవంబ‌ర్‌లో అయోధ్య‌లో జ‌రిగిన దీపోత్స‌వ్‌కు ఫ‌స్ట్‌లేడీని ప్ర‌త్యేక ప్ర‌తినిధిగా పంపాల‌ని అధ్య‌క్షుడు మూన్ నిర్ణ‌యించ‌డం మాకు ఎంతో సంతోషం క‌లిగించింది. మ‌న యాక్ట్ ఈస్ట్ పాల‌సీ, రిప‌బ్లిక్ ఆఫ్ కొరియా వారి నూత‌న ద‌క్షిణాది దేశాల విధానాల మ‌ధ్య సామ‌ర‌స్యం, ఉభ‌య దేశాల మ‌ధ్య సంబంధాలు నానాటికీ మ‌రింత బ‌ల‌ప‌డ‌డానికి , సంబంధాల‌లో కొత్త‌ద‌నానికి కార‌ణం. ఉభ‌య దేశాలూ క‌ల‌సి ప‌నిచేయ‌డానికి , మా సంబంధాల‌ను మ‌రింత ముందుకు తీసుకుపోవ‌డానికి గ‌ట్టి సంక‌ల్పంతో ఉన‌ప్నాం..ఈ సంబంధాలను భ‌విష్య‌త్‌ను దృష్టిలో ఉంచుకుని ప్ర‌జ‌ల‌కోసం భాగ‌స్వామ్యం, సుసంప‌న్న‌త‌, శాంతి దిశ‌గా ముందుకు తీసుకుపోతాం.. ఈ ప‌ర్య‌ట‌న సంద‌ర్భంగా , కొరియా అధ్య‌క్షుడు మూన్‌ తోపాటు నేను వాణిజ్య‌వేత్త‌ల‌ను, భార‌త ప్ర‌జ‌ల‌ ను వివిధ జీవ‌న రంగాల‌లోని ప్ర‌జ‌ల‌ను క‌లుసుకుంటాను. ఈ ప‌ర్య‌ట‌న ఈ ప్ర‌ధాన భాగ‌స్వామ్యాన్ని మ‌రింత బ‌లోపేతం చేస్తుంద‌ని నేను గ‌ట్టిగా విశ్వ‌సిస్తున్నాను.
శ్రీ కుల‌దీప్ న‌య్య‌ర్ క‌న్నుమూత‌ ప‌ట్ల సంతాపం తెలిపిన ప్ర‌ధాన మంత్రి

చిరకాలానుభవం కలిగిన ప‌త్రికార‌చ‌యిత‌, రాజ్య స‌భ పూర్వ స‌భ్యుడు శ్రీ కుల‌దీప్ న‌య్య‌ర్ క‌న్నుమూత ప‌ట్ల‌ ప్ర‌ధాన మంత్రి శ్రీ న‌రేంద్ర మోదీ సంతాపం వ్యక్తం చేశారు. “కుల‌దీప్ న‌య్య‌ర్ గారు మ‌నమెరిగిన ప్రముఖ మేధావులలో ఒకరు. ఆయ‌న త‌న అభిప్రాయాల‌ను నిర్మొహ‌మాటం గా, నిర్భ‌యం గా వెలిబుచ్చే వారు. ఆయ‌న ర‌చ‌న‌లు ప‌లు ద‌శాబ్దాల పాటు విస్తరించి వున్నాయి. అత్య‌వ‌స‌ర ప‌రిస్థితి ని వ్యతిరేకిస్తూ ఆయ‌న అవ‌లంబించినటువంటి దృఢమైన వైఖ‌రి, ఆయ‌న చేసిన ప్ర‌జాసేవ, ఒక ఉత్త‌మ భార‌త‌దేశం కోసమై ఆయ‌న క‌న‌బ‌ర‌చినటువంటి నిబ‌ద్ధ‌త క‌ల‌కాలమూ గుర్తుండిపోతాయి. ఆయ‌న మ‌ర‌ణం తో దుఃఖితుడినయ్యాను. ఆయన కు ఇదే నా సంతాపం’’ అని ప్ర‌ధాన మంత్రి త‌న సందేశం లో పేర్కొన్నారు.
ట‌ర్కీ లో జరిగిన ఎఫ్ఐఎస్ అంత‌ర్జాతీయ స్కీయింగ్ పోటీలో భార‌త‌దేశానికి ఒక‌టో అంత‌ర్జాతీయ ప‌త‌కాన్ని సాధించిన ఆంచ‌ల్ ఠాకుర్ ను అభినందించిన ప్ర‌ధాన మంత్రి

ట‌ర్కీ లో జరిగిన ఎఫ్ఐఎస్ అంత‌ర్జాతీయ స్కీయింగ్ పోటీలో భార‌త‌దేశానికి ఒక‌టో అంత‌ర్జాతీయ ప‌త‌కాన్ని సాధించిన ఆంచ‌ల్ ఠాకూర్ ను ప్ర‌ధాన మంత్రి శ్రీ న‌రేంద్ర మోదీ అభినందించారు. “స్కీయింగ్ లో అంత‌ర్జాతీయ ప‌త‌కాన్ని ఆంచ‌ల్ ఠాకుర్ గెలుచుకొన్నందుకు ఆమెకు ఇవే నా శెభాషులు. ట‌ర్కీ లో ఎఫ్ఐఎస్ అంతర్జాతీయ స్కీయింగ్ పోటీలో నీ చ‌రిత్రాత్మ‌క విజ‌య సాధ‌న ప‌ట్ల యావ‌త్ దేశ ప్ర‌జ‌లు సంతోషిస్తున్నారమ్మా. నీ భావి ప్ర‌య‌త్నాలు కూడా ఎంతో అత్యుత్త‌మంగా ఉండాల‌ని ఆకాంక్షిస్తున్నాను తల్లీ” అని ప్ర‌ధాన మంత్రి త‌న సందేశంలో పేర్కొన్నారు.
వాతావరణ మార్పుపై ఐక్యరాజ్యసమితి సదస్సు ముసాయిదా తీర్మానానికి సంబంధించి

వాతావరణ మార్పుపై ఐక్యరాజ్యసమితి సదస్సు ముసాయిదా తీర్మానం (UNFCCC) నిర్దేశించిన బాధ్యతలు నెరవేర్చడంపై భారత్ సమర్పించిన రెండో ద్వైవార్షిక ప్రగతి నివేదిక (BUR)కు ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఆమోదం తెలిపింది. ముఖ్యాంశాలు: i. వాతావరణ మార్పు విషయంలో నెరవేర్చిన బాధ్యతలకు సంబంధించి ఇదివరకు సమర్పించిన తొలి ప్రగతి నివేదిక (BUR)కు అదనపు నివేదనగా రెండో ద్వైవార్షిక నివేదిక పరిగణనలోకి వస్తుంది. ఇందులో ఐదు ముఖ్యాంశాలు… జాతీయ పరిస్థితులు; జాతీయ హరితవాయు జాబితా; ఉపశమన చర్యలు; ఆర్థిక, సాంకేతిక, సామర్థ్య నిర్మాణ అవసరాలు, అందిన మద్దతు-దేశీయంగా ‘పర్యవేక్షణ, నివేదన, తనిఖీ-నిర్ధారణ’ (MRV) వ్యవస్థల ఏర్పాటువంటివి ఉన్నాయి: ii. జాతీయ స్థాయిలో ఒక శ్రేణి మేరకు నిర్వహించిన అధ్యయం ప్రాతిపదికన నివేదిక రూపొందించబడింది. iii. ఈ నివేదికపై సమీక్ష ప్రక్రియ బహుళ అంచెల్లో సాగింది. ఆ మేరకు సమకాలీన సమీక్ష; వాతావరణ మార్పు శాఖ అదనపు కార్యదర్శి నేతృత్వంలోని సాంకేతిక నిపుణుల సలహా కమిటీ సమీక్ష; పర్యావరణ, అటవీ-వాతావరణ మార్పు శాఖ కార్యదర్శి నాయకత్వంలోని జాతీయ సారథ్య సంఘం (NSC) సమీక్ష సాగాయి. కాగా, నీతిఆయోగ్, వ్యవసాయ పరిశోధన-విద్య, వ్యవసాయ సహకారం-రైతు సంక్షేమం, ఆర్థిక వ్యవహారాలు, విదేశీ వ్యవహారాలు, నవ్య-పునరుత్పాదక ఇంధనం, శాస్త్ర-సాంకేతిక, బొగ్గు-విద్యుత్తు, రైల్వేబోర్డు, రోడ్డురవాణా-జాతీయ రహదారులు-నౌకాయానం, పెట్రోలియం-సహజవాయువు, జలవనరులు, నదీ అభవృద్ధి-గంగా పునరుజ్జీవనం, ఆరోగ్యం-కుటుంబ సంక్షేమం, భూ విజ్ఞానశాస్త్రాలు, గ్రామీణాభివృద్ధి, గృహనిర్మాణం-పట్టణ వ్యవహారాలు, పారిశ్రామిక విధానం-తోడ్పాటు, వాణిజ్యం-పరిశ్రమలు, ఉక్కు, పౌర విమానయానం, గణాంక-కార్యక్రమ అమలు, భారత వాతావరణ విభాగం తదితర మంత్రిత్వశాఖలు, విభాగాలకు చెందిన ఉన్నతస్థాయి ప్రతినిధులతో అంతర మంత్రిత్వ జాతీయ సారథ్య సంఘం ఏర్పాటైంది. ఇలా సమకాలీన, నిపుణుల, ఉన్నతస్థాయి జాతీయ సారథ్య సంఘాలద్వారా బహుళ అంచెల సమీక్ష సందర్భంగా సంబంధిత అంశాలపై వ్యాఖ్యలు, మార్పుచేర్పులను సముచితంగా పరిగణనలోకి తీసుకుని రెండో ద్వైవార్షిక ప్రగతి నివేదిక తయారుచేయబడింది. iv. దేశవ్యాప్తంగా అన్నిరకాల కార్యకలాపాలద్వారా 2014లో మొత్తం 26,07,488 గిగాగ్రాముల (Gg
వ‌ల్‌సాడ్ లోని జుజ్ వా గ్రామం లో ప్ర‌ధాన మంత్రి స‌మ‌క్షంలో ప్ర‌ధాన మంత్రి ఆవాస్ యోజ‌న ల‌బ్ధిదారుల సామూహిక ఇ-గృహ‌ప్ర‌వేశాలు;  అస్తోల్ నీటి స‌ర‌ఫ‌రా ప‌థ‌కానికి శంకుస్థాప‌న‌

ప్ర‌ధాన మంత్రి శ్రీ న‌రేంద్ర మోదీ ఈ రోజు గుజ‌రాత్ లోని వల్‌సాడ్ జిల్లా జుజ్ వా గ్రామం లో జ‌రిగిన ఒక పెద్ద జ‌న స‌భ లో వేలాది ప్రజలతో కలసి ప్ర‌ధాన మంత్రి ఆవాస్ యోజ‌న (గ్రామీణ‌) ప‌థ‌కం యొక్క ల‌బ్దిదారుల సామూహిక ఇ-గృహ‌ప్ర‌వేశాలను వీక్షించారు. ఒక ల‌క్ష కు పైగా గృహాల‌ను రాష్ట్రం లోని 26 జిల్లాల‌లో విస్త‌రించిన ల‌బ్ధిదారుల‌కు అప్పగించడం జ‌రిగింది. ప‌లు జిల్లాల్లో ల‌బ్దిదారుల‌ను ఒక వీడియో లింక్ ద్వారా ప్ర‌ధాన కార్య‌క్ర‌మానికి జ‌త ప‌ర‌చ‌గా, వారిలో కొద్ది మంది తో ప్ర‌ధాన మంత్రి సంభాషించారు. ఇదే కార్య‌క్ర‌మంలో భాగంగా, ప్ర‌ధాన మంత్రి దీన్ ద‌యాళ్ ఉపాధ్యాయ గ్రామీణ్ కౌశ‌ల్ యోజ‌న‌, ముఖ్య‌మంత్రి గ్రామోదయ యోజ‌న, నేశన‌ల్ రూర‌ల్ లైవ్‌లీహుడ్ మిశ‌న్ లు స‌హా వివిధ అభివృద్ధి ప‌థ‌కాల ల‌బ్దిదారుల‌ లో ఎంపిక చేసిన కొంత మంది లబ్ధిదారులకు ధ్రువ ప‌త్రాల‌ను, నియామ‌క ప‌త్రాల‌ను ప్ర‌ధాన మంత్రి ప్రదానం చేశారు. మ‌హిళా బ్యాంక్ క‌ర‌స్పాండెంట్‌ల కు నియామ‌క ప‌త్రాల‌ను, మినీ-ఎటిఎమ్ ల‌ను ఆయ‌న అందించారు. అస్తోల్ నీటి స‌ర‌ఫ‌రా ప‌థ‌కానికి ప్ర‌ధాన మంత్రి పునాది రాయి ని కూడా వేశారు. ఈ సంద‌ర్భంగా ప్ర‌ధాన మంత్రి మాట్లాడుతూ, త్వ‌ర‌లో ర‌క్షా బంధ‌న్ పండుగ రానుందంటూ గుర్తు చేశారు. ఒక ల‌క్ష మందికి పైగా మ‌హిళ‌లు వారి పేరిట ఒక గృహాన్ని ర‌క్షా బంధ‌న్ బ‌హుమ‌తి వలె స్వీక‌రించ‌డం త‌న‌కు సంతృప్తి ని ఇచ్చినట్లు ఆయ‌న చెప్పారు. కొత్త ఇల్లు తనతో పాటే కొత్త క‌ల‌లను కూడా వెంట తీసుకువస్తుందని, ఆయా కలలను నెరవేర్చుకోవడం కోసం క‌ష్టించి ప‌ని చేయాల‌నే ఒక నూత‌న సామూహిక ఉత్సాహం కుటుంబం లో వెల్లివిరుస్తుందని ఆయ‌న అన్నారు. ఈ రోజున ఇ-గృహప్ర‌వేశాలలో క‌నిపించినటువంటి ఇళ్ళు చ‌క్క‌టి నాణ్య‌త తో ఉన్నాయనిపించింద‌ని, ఎటువంటి మ‌ధ్య‌ద‌ళారులు లేనందువల్లనే ఈ పరిణామం సాధ్య‌ం అయ్యింద‌ని ఆయ‌న తెలిపారు. 2022వ సంవ‌త్స‌రాని క‌ల్లా “అంద‌రికీ గృహ వ‌స‌తి’’ లభించేలా చూడడమే కేంద్ర ప్ర‌భుత్వ దార్శ‌నిక‌త అని ఆయ‌న పున‌రుద్ఘాటించారు. ఇంత‌వ‌ర‌కు ఉన్న హయాం లలో రాజ‌కీయ నాయ‌కులు ఖ‌రీదైన ఇళ్ళ‌ ను నిర్మించుకొంటూ వచ్చారని ప్ర‌ధాన మంత్రి చెప్పారు. ప్ర‌స్తుత హయాం లో పేద‌లు వారి సొంత ఇళ్ళ‌ ను పొందే విధంగా మార్పు చోటు చేసుకొందని ఆయ‌న అన్నారు. ఈ రోజున శంకు స్థాప‌న జ‌రిగిన అస్తోల్ నీటి స‌ర‌ఫ‌రా ప‌థ‌కాన్ని రూపు దాల్చ‌నున్న ఒక ఇంజినీరింగ్ అద్భుతంగా ఆయ‌న అభివ‌ర్ణించారు. శుభ్ర‌మైన త్రాగునీరు వ్యాధుల బారి నుండి ప్ర‌జ‌ల‌ను కాపాడగలుగుతుంద‌ని ప్ర‌ధాన మంత్రి వివరించారు. పేద‌ల‌కు వారి సొంత ఇల్లు మొద‌లుకొని, విద్యుత్తును, పరిశుభ్ర‌మైన త్రాగునీటిని, కాలుష్యానికి తావు ఉండ‌ని వంటింటి ఇంధ‌నాన్ని అందుబాటు లోకి తీసుకు రావ‌డం ద్వారా వారి జీవితాల్లో ప‌రివ‌ర్త‌న ను తేవాలని ప్ర‌భుత్వం ఏ విధంగా కృషి చేస్తున్నదీ ప్ర‌ధాన మంత్రి విశదీకరించారు.
రేపు ప్ర‌జా ప‌రిపాల‌న‌లో ప్ర‌తిభా పుర‌స్కారాల ప్ర‌దానం చేయ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ప్ర‌భుత్వ కార్య‌క్ర‌మాల‌ను స‌క్ర‌మంగా అమ‌లుచేస్తూ, ప్ర‌జా ప‌రిపాల‌న‌లో అత్యుత్త‌మ ప్ర‌తిభ క‌న‌బ‌రిచిన జిల్లాలకూ, కేంద్ర, రాష్ట్ర సంస్థలకూ ఏప్రిల్ 21వ తేదీన విజ్ఞాన్ భ‌వ‌న్ లో ప్ర‌తిభా పుర‌స్కారాల‌ను అంద‌జేయ‌నున్నారు. ఈ సంద‌ర్భంగా ఆయ‌న ప్ర‌భుత్వ అధికారుల‌ను ఉద్దేశించి ప్ర‌సంగిస్తారు. పౌరుల సంక్షేమానికి ఉద్దేశించిన కార్య‌క్ర‌మాల‌ను స‌రైన రీతిలో అమ‌లుచేసే జిల్లాల‌కూ, రాష్ట్ర, కేంద్ర ప్ర‌భుత్వ సంస్థ‌ల‌కూ.. వారి సేవ‌ల‌కు గుర్తింపుగా ప్ర‌జా ప‌రిపాల‌న‌లో ప్ర‌ధాన మంత్రి ప్ర‌తిభా పుర‌స్కారాల‌ను అంద‌జేస్తారు. ఈ అవార్డు కు నాలుగు ప్రాధాన్య‌త కార్య‌క్ర‌మాలు గుర్తించ‌బ‌డ్డాయి. అవి: i) ప్ర‌ధాన మంత్రి ఫ‌స‌ల్ బీమా యోజ‌న‌, ii) డిజిట‌ల్ చెల్లింపులు, iii) ప్ర‌ధాన మంత్రి ఆవాస్ యోజ‌న – ప‌ట్ట‌ణ & గ్రామీణ‌, మ‌రియు iv) దీన్ ద‌యాళ్ ఉపాధ్యాయ గ్రామీణ కౌశ‌ల్‌ యోజ‌న‌. ఈ కార్య‌క్ర‌మాల అమ‌లుకు గాను 11 అవార్డులు. రెండు అవార్డులు కేంద్ర‌/రాష్ట్ర ప్ర‌భుత్వాలు, జిల్లాల‌కు అంద‌జేస్తారు. ఈ సంద‌ర్భంగా ప్ర‌ధాన మంత్రి ‘న్యూ పాత్ వేస్’ (నూత‌న మార్గాలు) ‘ఏస్పిరేష‌న‌ల్ డిస్ట్రిక్ట్స్‌: అన్ లాకింగ్ పొటెన్షియ‌ల్స్’ అనే రెండు పుస్త‌కాల‌ను విడుద‌ల చేయనున్నారు.
శ్రీ అట‌ల్ బిహారి వాజ్‌పేయి జ‌న్మ‌దినం  సంద‌ర్భంగా వారికి శుభాకాంక్ష‌లు తెలిపిన ప్ర‌ధాని

శ్రీ అట‌ల్ బిహారి వాజ్‌పేయి జ‌న్మ‌దినం సంద‌ర్భంగా ప్ర‌ధాన‌మంత్రి శ్రీ న‌రేంద్ర మోదీ వారికి శుభాకాంక్ష‌లు తెలిపారు. “ మ‌న ప్రియ‌మైన శ్రీ అట‌ల్ బిహారీ వాజ్‌పేయీ జీ కి జ‌న్మ‌దిన శుభాకాంక్ష‌లు. వారి అసాధార‌ణ‌, దార్శ‌నిక నాయ‌కత్వం భార‌త‌దేశాన్ని మ‌రింత అభివృద్ధి చెందిన దేశంగా చేసింది.అలాగే ప్ర‌పంచ‌వేదిక‌ల‌పై మ‌న ప్ర‌తిష్ఠ‌ను మ‌రింత పెంచింది. వారికి మంచి ఆరోగ్యం ప్ర‌సాదించాల‌ని ప్రార్థిస్తున్నాను. ” అని ప్ర‌ధాని పేర్కొన్నారు.
చార్ట‌ర్డ్ అకౌంటెంట్స్ ఆఫ్ ఇండియా, ఇన్‌స్టిట్యూట్ ఆఫ్ స‌ర్టిఫైడ్ ప‌బ్లిక్ అకౌంటెంట్స్‌,ఐర్లండ్‌ల మ‌ధ్య 2010లో సంత‌కాలు జ‌రిగిన ప‌ర‌స్ప‌ర గుర్తింపు ఒప్పందానికి (ఎం.ఆర్‌.ఎ) , తాజా ఎం.ఆర్‌.ఎ కు కేంద్ర కేబినెట్ ఆమోదం

ప్ర‌ధాన‌మంత్రి శ్రీ నరేంద్ర‌మోదీ అధ్య‌క్ష‌త‌న ఈరోజు జ‌రిగిన కేంద్ర కేబినెట్ స‌మావేశం, చార్ట‌ర్డ్ అకౌంటెంట్స్ ఆఫ్ ఇండియా(ఐసిఎఐ), ఇన్‌స్టిట్యూట్ ఆఫ్ స‌ర్టిఫైడ్ ప‌బ్లిక్ అకౌంటెంట్స్‌,(సిపిఎ) ఐర్లండ్‌ల మ‌ధ్య 2010లో సంత‌కాలు జ‌రిగిన ప‌ర‌స్ప‌ర గుర్తింపు ఒప్పందానికి (ఎం.ఆర్‌.ఎ) వెనుక‌టి తేదీ నుంచి అమ‌లులోకి వ‌చ్చే విధంగా అలాగే, తాజా ఎం.ఆర్‌.ఎ కు ఆమోదం తెలిపింది.ప‌ర‌స్ప‌ర స‌హ‌కారం, అకౌంటింగ్ ప‌రిజ్ఞానంలో పురోగ‌తి,ప‌ర‌స్ప‌ర రెండు సంస్థ‌ల స‌భ్యుల ప్ర‌యోజ‌నాల‌ను కాపాడ‌డం, ఐర్లండ్‌,ఇండియాల‌లో అకౌంటింగ్ వృత్తి సానుకూల వృద్ధికి ఒప్పందం వీలు క‌ల్పిస్తుంది. ప్ర‌భావం : ఎం.ఆర్‌.ఎ ఉభ‌య దేశాల‌లోని ఈ సంస్థ‌ల స‌భ్యులు ఆయా దేశాల‌లో కొత్త మార్కెట్ల అవ‌స‌రాల‌కు అనుగుణంగా ఉత్త‌మ విధానాలు అనుస‌రించేందుకువీలుగా త‌గిన అవ‌కాశాలు క‌ల్పించడానికి ఇది ఉప‌క‌రించ‌నుంది. నేప‌థ్యం: ఇన్‌స్టిట్యూట్ ఆఫ్ చార్ట‌ర్డ్ అకౌంటెంట్స్ ఆఫ్ ఇండియా( ఐసిఎఐ) భార‌త పార్లమెంటు చేత చార్ట‌ర్డ్ అకౌంటెంట్స్ చ‌ట్టం 1949 ప్ర‌కారం ఏర్పాటైన సంస్థ‌. భార‌త‌దేశంలో చార్ట‌ర్డ్ అకౌంటెంట్ వృత్తిని నియంత్రించేందుకు దీనిని ఏర్పాటు చేశారు. ఇన్‌స్టిట్యూట్ ఆఫ్ స‌ర్టిఫైడ్ ప‌బ్లిక్ అకౌంటెంట్స్ ఇన్ ఐర్లండ్ (సిపిఎ, ఐర్లండ్‌) ఐరిష్ అకౌంటెన్సీ ప్ర‌ధాన సంస్థ‌. ఇందులో 5000మంది స‌భ్యులుగా ఉన్నారు.
దేశ‌ వ్యాప్తంగా ఉన్న వ్య‌వ‌సాయ‌దారుల‌తో రేపు నేరుగా సంభాషించ‌నున్న ప్ర‌ధాన మంత్రి

దేశ‌వ్యాప్తంగా ఉన్నటువంటి వ్య‌వ‌సాయ‌దారుల‌తో ప్ర‌ధాన మంత్రి శ్రీ న‌రేంద్ర మోదీ రేపు (బుధవారం) ఉద‌యం 9.30 గంట‌ల‌కు వీడియో కాన్ఫ‌రెన్స్ మాధ్య‌మం ద్వారా సంభాషించ‌నున్నారు. ఈ ముఖాముఖి స‌మావేశం వ్య‌వ‌సాయ‌దారులకు ప్రధాన మంత్రితో నేరుగా సంభాషించేందుకు ఒక అవ‌కాశం లభించ‌నుంది. వ్య‌వ‌సాయ‌దారుల ఆదాయాన్ని రెట్టింపు చేయ‌డానికి సంబంధించిన కార్య‌క్ర‌మాలు కూడా చ‌ర్చకు రానున్నాయి. ఈ కార్యక్రమాన్ని దేశమంతటా విస్త‌రించిన కృషి విజ్ఞాన కేంద్రాలు, కామ‌న్ స‌ర్వీస్ సెంట‌ర్లు (సిఎస్ సి లు), దూర్‌ద‌ర్శ‌న్‌, డిడి కిసాన్, మరియు ఆకాశ‌వాణి లలో ప్ర‌త్య‌క్ష ప్ర‌సారం చేయడం జరుగుతుంది. వీడియో కాన్ఫ‌రెన్స్ మాధ్య‌మం ద్వారా దాదాపు 2 ల‌క్ష‌ల కామ‌న్ స‌ర్వీస్ సెంట‌ర్లు మ‌రియు 600 కృషి విజ్ఞాన కేంద్రాలు సంధానమ‌వుతాయి. ప్రజలు “Narendra Modi App” ద్వారా కూడా ప్ర‌ధాన మంత్రి తో నేరుగా సంధానం అయ్యేందుకు వీలు ఉంటుంది.
నేశనల్ కమిశన్ ఫర్ సఫాయీ కర్మచారీస్ లో ఒక వైస్-చైర్ ప‌ర్స‌న్ ప‌ద‌వి తో పాటు ఒక స‌భ్యుడి ప‌ద‌వి ని కూడా ఏర్పాటు చేసేందుకు ఆమోదం తెలిపిన మంత్రివ‌ర్గం

నేశనల్ కమిశన్ ఫర్ సఫాయీ కర్మచారీస్ లో ఒక వైస్-చైర్ ప‌ర్స‌న్ ప‌ద‌వి ని మ‌రియు ఒక స‌భ్యుడి ప‌ద‌వి ని ఏర్పాటు చేసేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ నిర్ణ‌యం క‌మిశన్ కార్య కౌశలాన్ని మరింత మెరుగుప‌ర‌చేందుకు మ‌రియు ల‌క్షిత సమూహం యొక్క శ్రేయం, ఇంకా అభివృద్ధి ల తాలూకు ఆశించిన ల‌క్ష్యాల‌ను నెర‌వేర్చేందుకు దోహ‌దప‌డుతుంది. పూర్వ‌రంగం: నేశనల్ కమిశన్ ఫర్ సఫాయీ కర్మచారీస్ అటు స‌ఫాయీ క‌ర్మ‌చారి ల శ్రేయంతో పాటు ఇటు పారిశుధ్య ప‌నివారి యొక్క శ్రేయ‌స్సుకై కృషి చేస్తోంది. స‌ఫాయీ క‌ర్మ‌చారి ల యొక్క అవ‌కాశాలు మ‌రియు స్థితిగతుల సంబంధిత సౌక‌ర్యాల‌లోని అస‌మాన‌త‌ల‌ను పారదోలే దిశ‌గా పాటుప‌డ‌డం దీని క‌ర్త‌వ్యంగా ఉంది. చేతులతో పరిశుభ్రత పరిరక్షక శ్రమ చేసే వారందరికీ సమయబద్ధ ప్రాతిప‌దిక‌న పున‌రావాసానికి పూచీ పడడం లో ఈ క‌మిశన్ ఒక ముఖ్య పాత్ర ను పోషిస్తోంది. ప్రొహిబిశన్ ఆఫ్ ఎంప్లాయ్‌మెంట్‌ ఏజ్ మాన్యువ‌ల్ స్కావెంజ‌ర్స్ అండ్ దెయిర్ రిహాబిలిటేశన్ యాక్ట్, 2013 లోని 31వ సెక్ష‌న్ లో భాగంగా ఈ క‌మిష‌న్..
చైనా కు బ‌య‌లుదేరి వెళ్లే ముందు ప్ర‌క‌ట‌న‌ ను జారీ చేసిన‌ ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2018, ఏప్రిల్ 27 వ మరియు 28 వ తేదీ ల‌లో చైనా లోని వుహాన్ లో ప‌ర్య‌టించ‌నున్నారు. ఆయ‌న చైనా కు బ‌య‌లుదేరి వెళ్లే ముందు జారీ చేసిన ప్ర‌క‌ట‌న ఈ కింది విధంగా ఉంది: ‘‘పీపుల్స్ రిప‌బ్లిక్ ఆఫ్ చైనా అధ్య‌క్షులు, శ్రేష్ఠులైన శ్రీ శీ జిన్ పింగ్ తో ఒక ఇష్టాగోష్ఠి శిఖ‌ర స‌మ్మేళ‌నం లో పాలుపంచుకోవ‌డం కోసం నేను 2018 ఏప్రిల్ 27వ మరియు 28 వ తేదీ ల‌లో చైనా లోని వుహాన్ ను సంద‌ర్శించ‌నున్నాను. ద్వైపాక్షిక మ‌రియు ప్ర‌పంచ స్థాయి ప్రాముఖ్య‌ం క‌లిగి వున్న ప‌లు అంశాల‌పై అధ్య‌క్షులు శ్రీ శీ మ‌రియు నేను ఒక‌రి అభిప్రాయాల‌ను మ‌రొక‌రితో తెలియజెప్పుకోనున్నాము. మేము జాతీయ అభివృద్ధి తాలూకు ప్రాధాన్యాలను, ఇంకా మా మా దార్శ‌నిక‌త‌లను, మ‌రీ ముఖ్యంగా ప్ర‌స్తుత అంత‌ర్జాతీయ ప‌రిస్థితుల‌కు మ‌రియు భావి అంత‌ర్జాతీయ ప‌రిస్థితుల‌ను గమనంలోకి తీసుకొంటూ చ‌ర్చించ‌నున్నాము. మేము భార‌త‌దేశం-చైనా సంబంధాల‌లో పురోగ‌తి ని సైతం వ్యూహాత్మ‌కమైన మ‌రియు దీర్ఘ‌కాలికమైన దృష్టి కోణాల నుండి స‌మీక్షించ‌నున్నాము.’’
క్రిస్మ‌స్ సంద‌ర్భంగా దేశ ప్ర‌జ‌ల‌కు శుభాకాంక్ష‌లు తెలిపిన ప్ర‌ధాన‌మంత్రి

ప్ర‌ధాన‌మంత్రి శ్రీ న‌రేంద్ర మోదీ, క్రిస్మ‌స్ సంద‌ర్భంగా దేశ ప్ర‌జ‌ల‌కు త‌మ శుభాకాంక్ష‌లు తెలిపారు. “ ప్ర‌తి ఒక్క‌రికీ క్రిస్మ‌స్ శుభాకాంక్ష‌లు. భ‌గ‌వాన్ క్రీస్తు గొప్ప బోధ‌న‌ల‌ను మ‌నం స్మ‌రించుకుంటాం. ఈ పండుగ స‌మ‌యం, మ‌న సంతోషాన్ని, మ‌న స‌మాజంలో సామ‌ర‌స్య స్ఫూర్తిని మ‌రింత పెంచగ‌ల‌ద‌ని ఆకాంక్షిస్తున్నాను.”అని ప్ర‌ధాన‌మంత్రి అన్నారు.
సిటీ గ్యాస్ డిస్ట్రిబ్యూష‌న్ 9వ విడ‌త ప‌నుల ప్రారంభానికి గుర్తు గా శంకుస్థాపన చేసిన ప్ర‌ధాన మంత్రి

సిటీ గ్యాస్ డిస్ట్రిబ్యూష‌న్ (సిజిడి) తొమ్మిదో విడ‌త బిడ్డింగ్ లో భాగం గా ప్ర‌దానం చేసిన సిజిడి ప‌నుల ప్రారంభాని కి గుర్తు గా న్యూ ఢిల్లీ లోని విజ్ఞాన్ భ‌వ‌న్ లో ఈ రోజున జ‌రిగిన ఒక కార్య‌క్ర‌మం లో ప్ర‌ధాన మంత్రి శ్రీ న‌రేంద్ర మోదీ వీడియో కాన్ఫ‌రెన్స్ మాధ్య‌మం ద్వారా శంకుస్థాప‌న చేశారు. ఆయ‌న 10వ విడత సిజిడి బిడ్డింగ్ ను కూడా ప్రారంభించారు. స‌భికుల‌ను ఉద్దేశించి ప్ర‌ధాన మంత్రి ప్ర‌సంగిస్తూ, విడత సిజిడి బిడ్డింగ్ లో భాగం గా సిటీ గ్యాస్ డిస్ట్రిబ్యూష‌న్ నెట్ వ‌ర్క్ స్థాప‌న ప‌నులు 129 జిల్లాల లో మొద‌లయ్యాయని తెలిపారు. సిజిడి ప‌దో విడ‌త బిడ్డింగ్ అనంత‌రం 400కు పైగా జిల్లాలు, త‌ద్వారా జ‌నాభా లో దాదాపు 70 శాతం సిటీ గ్యాస్ డిస్ట్రిబ్యూష‌న్ నెట్ వ‌ర్క్ ప‌రిధి లోకి రాగలవన్నారు. దేశం ప్ర‌స్తుతం గ్యాస్ ఆధారిత‌మైన ఆర్థిక వ్య‌వ‌స్థ దిశ‌ గా ప‌య‌నిస్తోంద‌ని ప్ర‌ధాన మంత్రి స్ప‌ష్టం చేస్తూ, కేంద్ర ప్ర‌భుత్వం గ్యాస్ ఆధారిత ఆర్ధిక వ్య‌వ‌స్థ తాలూకు అన్ని పార్శ్వాల దిశ‌ గా శ్ర‌ద్ధ వ‌హిస్తోంద‌ని పేర్కొన్నారు. దేశం లో గ్యాస్ సంబంధిత మౌలిక స‌దుపాయాల‌ను ప‌టిష్టప‌ర‌చ‌డం కోసం కేంద్ర ప్ర‌భుత్వం తీసుకొన్న వివిధ చ‌ర్య‌ల‌ను గురించి- ప్ర‌త్యేకించి ఎల్ఎన్‌జి ట‌ర్మిన‌ల్స్ సంఖ్య ను పెంచ‌డం, దేశ‌వ్యాప్త గ్యాస్ గ్రిడ్ ను ఏర్పాటు చేయ‌డం, ఇంకా సిటీ గ్యాస్ డిస్ట్రిబ్యూష‌న్ నెట్ వ‌ర్క్ ను స్థాపించ‌డం గురించి- శ్రీ మోదీ వివ‌రించారు. ‘స్వ‌చ్ఛ‌మైన శ‌క్తి’ వైపున‌కు సాగ‌డం లో గ్యాస్ ఆధారిత‌మైన ఆర్థిక వ్య‌వ‌స్థ యొక్క భూమిక‌ ను ప్ర‌ధాన మంత్రి వివ‌రిస్తూ, స్వ‌చ్ఛ శ‌క్తి ప‌రిష్కారాల‌ను సాధించ‌డం లో సిజిడి నెట్‌వ‌ర్క్ ఒక ప్ర‌ధానమైన పాత్ర‌ ను పోషిస్తుంద‌న్నారు. స్వ‌చ్ఛ శ‌క్తి దిశ‌ గా కేంద్ర ప్ర‌భుత్వం కృషి విశాల ప్రాతిప‌దిక‌ తో కూడుకొని ఉంద‌ని కూడా ఆయ‌న చెప్పారు. ఈ సంద‌ర్భం లో ఆయ‌న ఇథెనాల్ మిశ్ర‌ణ‌ం, కంప్రెస్ డ్ బ‌యోగ్యాస్ ప్లాంటు లు, ఎల్‌పిజి ప‌రిధి ని పెంచ‌డం, వాహ‌నాల కోసం బిఎస్‌-6 ఇంధ‌నాల‌ ను ప్ర‌వేశ‌పెట్ట‌డం త‌దిత‌ర కేంద్ర ప్ర‌భుత్వ కార్య‌క్ర‌మాల‌ ను గురించి తెలియజేశారు. గ‌డ‌చిన నాలుగు సంవ‌త్స‌రాల‌ లో పన్నెండు కోట్ల‌ కు పైగా ఎల్‌పిజి క‌నెక్ష‌న్ లను అందించ‌డం జ‌రిగింద‌ని ప్ర‌ధాన మంత్రి వెల్ల‌డించారు. న‌గ‌రాల లో గ్యాస్ నెట్ వ‌ర్క్ ను ఒక నూత‌న‌మైన ప‌ర్యావ‌ర‌ణ వ్య‌వ‌స్థ ను ఏర్ప‌రుస్తాయ‌ని, ఇది గ్యాస్ ఆధారిత ప‌రిశ్ర‌మ‌లకు బాట ప‌రుస్తుంద‌ని, యువ‌త‌ కు ఉపాధి ని క‌ల్పిస్తుంద‌ని, అలాగే పౌరుల‌కు ‘జీవించ‌డం లో సౌల‌భ్యాన్ని’ ప్ర‌సాదిస్తుంద‌ని ఆయ‌న వివ‌రించారు. స్వ‌చ్ఛ శక్తి మ‌రియు గ్యాస్ ఆధారిత ఆర్థిక వ్య‌వ‌స్థ ల‌కు గాను నిర్ణ‌యించుకొన్న ల‌క్ష్యాల‌ ను నెర‌వేర్చేందుకు ప్ర‌భుత్వం శ్ర‌మిస్తుంద‌ని ప్ర‌ధాన మంత్రి అన్నారు. ఆ త‌ర‌హా ల‌క్ష్యాల‌ ను కేవ‌లం మ‌న కోసం కాకుండా, యావ‌త్ మాన‌వ జాతి కోసం, అలాగే భావి త‌రాల‌ వారి కోసం నెర‌వేర్చ‌వ‌ల‌సిన ఆవ‌శ్య‌కత ఉంద‌ని ఆయ‌న అన్నారు.
ప్ర‌పంచ జీవ ఇంధ‌న దినం 2018 సూచ‌కంగా ఏర్పాటు చేసిన కార్య‌క్ర‌మానికి హాజ‌రు కానున్న ప్ర‌ధాన మంత్రి

ప్ర‌పంచ జీవ ఇంధ‌న దినం సూచ‌కంగా 2018 ఆగ‌స్టు 10వ తేదీ న న్యూ ఢిల్లీ లోని విజ్ఞాన్ భ‌వ‌న్ లో నిర్వ‌హించే ఒక కార్య‌క్ర‌మానికి ప్ర‌ధాన మంత్రి శ్రీ న‌రేంద్ర మోదీ హాజ‌రు కానున్నారు. రైతులు, శాస్త్రవేత్త‌లు, న‌వ పారిశ్రామికవేత్తలు, విద్యార్థులు, ప్ర‌భుత్వ అధికారులు మ‌రియు చ‌ట్ట‌స‌భ‌ ల స‌భ్యుల‌ తో కూడిన స‌భికుల‌ను ఉద్దేశించి ఆయ‌న ప్ర‌సంగిస్తారు. ముడి చ‌మురు దిగుమ‌తుల‌పై ఆధార‌ప‌డ‌డాన్ని త‌గ్గించ‌డం లో జీవ ఇంధ‌నాలు సహాయకారి కాగలవు. అవి ఒక ప‌రిశుభ్ర‌మైన ప‌ర్యావ‌ర‌ణానికి తోడ్పాటును అందించ‌గ‌ల‌వు; రైతుల‌కు అద‌న‌పు ఆదాయాన్ని సంపాయించి పెట్ట‌గ‌ల‌వు; అంతేకాక, గ్రామీణ ప్రాంతాల‌లో ఉపాధి క‌ల్ప‌న‌ కు దోహ‌దం చేయ‌గ‌ల‌వు. ఈ కార‌ణంగా స్వ‌చ్ఛ భార‌త్, రైతుల ఆదాయాల‌ను పెంపొందించ‌డం స‌హా వివిధ ప్ర‌భుత్వ కార్య‌క్ర‌మాల‌తో జీవ ఇంధ‌నాలు ముడివ‌డివున్నాయి. కేంద్ర ప్ర‌భుత్వం కృషి ఫ‌లితంగా పెట్రోలు లో ఇథెనాల్ కలపడం అనేది 2013-14 ఇథెనాల్ సరఫరా సంవత్సరం లో 38 కోట్ల మీట‌ర్ల స్థాయి లో ఉన్నది కాస్తా 2017-18 ఇథెనాల్ సరఫరా సంవత్సరానికి దాదాపు 141 కోట్ల లీట‌ర్ల‌ కు పెరిగింది. 2018 జూన్ లో ప్ర‌భుత్వం జీవ ఇంధ‌నాల జాతీయ విధానాన్ని సైతం ఆమోదించింది.
భ‌గ‌వాన్ బిర్సా ముండా జ‌యంతి నాడు ఆయ‌న‌కు ప్ర‌ణ‌మిల్లిన ప్ర‌ధాన మంత్రి

భ‌గ‌వాన్ బిర్సా ముండా జ‌యంతి నాడు ఆయ‌న‌కు ప్ర‌ధాన మంత్రి శ్రీ న‌రేంద్ర మోదీ ప్ర‌ణామం చేశారు. ‘‘భ‌గ‌వాన్ బిర్సా ముండా జ‌యంతి నాడు ఆయ‌న‌కు ఇదే నా ప్ర‌ణామం. మొక్క‌వోని ఆయ‌న శౌర్యం ఒక ప్రేర‌ణ మార్గంగా నిలుస్తోంది. భార‌త‌దేశానికి గ‌ర్వ‌కార‌ణ‌మైన మ‌న ఆదివాసీ స‌ముదాయాలకు సాధికారిత‌ను క‌ల్పించే దిశ‌గా మేము భ‌గ‌వాన్ బిర్సా ముండా జీవితం నుండి స్ఫూర్తిని పొంది, కృషి చేస్తున్నాం’’ అని ప్ర‌ధాన మంత్రి త‌న సందేశంలో పేర్కొన్నారు.
గుజ‌రాత్ లో ఒక‌ ప్ర‌మాదంలో ప్రాణ న‌ష్టం జ‌రిగినందుకు సంతాపం వ్య‌క్తం చేసిన‌ ప్రధాన మంత్రి

గుజ‌రాత్ లో ఒక ప్ర‌మాదం కార‌ణంగా ప్రాణ న‌ష్టం జ‌ర‌గ‌డం ప‌ట్ల ప్రధాన మంత్రి శ్రీ న‌రేంద్ర మోదీ విచారాన్ని వ్య‌క్తం చేశారు. ఆయ‌న ఈ సంద‌ర్భంగా త‌న సంతాపాన్ని తెలిపారు. ‘‘గుజ‌రాత్ లోని రంఘోలా సమీపంలో జ‌రిగిన ఒక‌ ప్ర‌మాదంలో ఆప్తుల‌ను కోల్పోయిన వారంద‌రికీ ఇదే నా సంతాపం. ఈ ప్ర‌మాదం అత్యంత దుర‌దృష్ట‌క‌రమైందే కాకుండా, మాన‌సిక క్షోభ‌ను క‌లిగించేది కూడా. గాయ‌ప‌డిన వారు వీలైనంత త్వ‌ర‌గా కోలుకోవాల‌ని ఆ ఈశ్వ‌రుడుని ప్రార్థిస్తున్నాను’’ అని ప్ర‌ధాన మంత్రి సంతాప సందేశంలో పేర్కొన్నారు.